*Ne gondoljátok, hogy én foglak vádolni benneteket az Atyánál. Van, aki vádol benneteket: Mózes, akiben ti reménykedtek.* Jn5,45

Az egyik legfontosabb és legizgalmasabb kijelentés Jézustól: "én nem foglak vádolni"!

Jézus nem vádol! Akkor sem, ha hibáztam? Akkor sem! Jogosan felvetődhet a kérdés: vajon miért viszonyul így hozzánk? Csak nagyon röviden válaszolva: a bűn büntetése megvolt a kereszten, az Igazságos Isten nem vádol.

Miért tenné ezt Mózes? Nem személyesen ő, hanem a nevével összekapcsolódott törvény. Egyetlen törvénycikkely be nem tartása büntetés vont maga után. Azt a törvényt, amit Isten Mózesen keresztül adott, emberi akarattal nem lehet betölteni. A zsidók akkor - és sok ember ma is - abban reménykedik: ha megfelelek a törvényeknek, előírásoknak, szabályoknak, akkor Isten elfogad. Ez elérhetetlen, tehát csak a vádlás marad.

Jézus jobb megoldást hozott: higgy és üdvözülsz! *Vadon Gyula*